**Undervisningsplan for musik**

|  |
| --- |
| **Formålet med undervisningen** |

Eleverne skal i faget musik udvikle kompetencer til at opleve musik og til at udtrykke sig i og om musik, herunder at synge danske sange. Faget skal bibringe dem forudsætninger for livslang og aktiv deltagelse i musiklivet og for at kunne forholde sig til samfundets mangeartede musiktilbud. Vi finder aftryk af menneskets universelle tilknytning til musikken blandt de ældste arkæologiske fund - en udtryksform der bryder gennem adskillelse i tid, kultur og sted. Musikken bevæger os umiddelbart, selv før vi forstår det talte sprog, og står således som en af pædagogikkens vigtigste kilder til betragtning, indsigt og udvikling af den enkelte elev. Musikken byder på et register af stemninger og kontraster, der er så nuancerede og spænder så vidt, at det aldrig ophører med at glæde, forundre og udfordre, gennem hele skoleforløbet og videre derfra.

|  |  |  |  |
| --- | --- | --- | --- |
| **Fagets kompetenceområder og slutmål** | | | |
| **Kompetenceområder** | **Slutmål** | | |
| Musisk udøvelse (MU) | Eleven kan udfolde sig selvstændigt i sang, spil og bevægelse. Der opstilles færdigheds- og vidensmål efter 6. klasse på følgende områder: Sangrepertoire, sangteknik, fællesdans, spil. | | |
| Musikalsk skaben (MS) | Eleven kan arrangere og komponere musikalske udtryk. Der opstilles færdigheds- og vidensmål efter 6. klasse på følgende områder: Arrangement, komposition, improvisation, bevægelse. | | |
| Musikforståelse (MF) | Eleven kan lytte opmærksomt til og udtrykke sig varieret om musik fra forskellige genrer, kulturer og perioder. Der opstilles færdigheds- og vidensmål efter 6. klasse på følgende områder: Musikoplevelse, musikhistorie, musikkens funktion og analyse. | | |
| **Fagets udvikling** | | | |
| På Rudolf Steiner Skolen i Vordingborg undervises der i musik igennem mange fag bl.a..: Teori, hørelære, sang/korsang, orkester, instrumentalundervisning og sammenspil på mindre hold. Derudover er fagene eurytmi og folkedans samt legegymnastik relateret til musikundervisningen. Der arbejdes med at kvalificere elevernes musikoplevelser ved læren om toner, noder, rytmer, tonearter og skalaer, akkorder, harmoniske funktioner, harmonisering, stemmeføring og arrangement. Forståelsen opnås gennem udvalgte eksempler samt elevernes selvstændige arbejde med emnerne, såvel praktisk som teoretisk.  *Korsang:* Her arbejdes grundigt med stemmepleje samt praktiske øvelser til udvikling af stemmeomfang, klang, præcision og fleksibilitet samt åndedrætsøvelser. Dertil kommer rytme -og artikulationsøvelser samt arbejdet med dynamik og musikalsk udtryk. Endelig indøves flerstemmige sange a- Capella eller med instrumental ledsagelse. Undervisningen giver eleverne mulighed for at stifte bekendtskab med nogle af kor- og musiklitteraturens værker.  *Orkester:* I orkester arbejdes der med at opøve forståelsen af det musikalske samspils forudsætninger, dvs. først og fremmest orkesterdisciplin, gehør og musikalsk indlevelse samt med træning af de instrumentale færdigheder og nodelæsning. Elevens sociale kompetencer udvikles og styrkes, da denne, gennem musikalsk udfoldelse, får mulighed for at udtrykke sig kunstnerisk i samspil med sine medmusikanter.  *Instrumentalundervisning:* Til solo- og holdundervisning arbejdes der med at kunne udtrykke sig på sit instrument. Der arbejdes således både teknisk og musikalsk. Eleven beskæftiger sig i timerne med udvalgte stykker fra musikhistoriens forskellige perioder og genrer.  Der arbejdes med nodelæsning, rytmefornemmelse, artikulation og klang på instrumentet. Koncerter både internt og eksternt er med til at udvikle og nære elevens musikalitet. | | | |
| **Klassetrin: 1. til 9. klasse**  **Indhold og fokus** | | **Kompetence-områder** | **Delmål** |
| **1.klasse:** Musikken i det første skoleår baseres først og fremmest på den pentatone skala. Der øves enkle pentatone sange, sange lavet af læreren – evt. i samarbejde med klassen. Der lægges vægt på sangglæde, der vælges sange som alle kan mestre, og i fællesskab øver man sig på at finde tonen, lytte til hinanden og til at begynde og slutte samtidigt.   * Musikken kombineres i stor udstrækning med sanglege og bevægelser til sangene. * I løbet af året introduceres pentatonfløjten. * Der fokuseres på udvikling af rigtig stemmebrug og gehør gennem eftersyning, enstemmigt fællessang og fløjtespil * Sang efter solmisation * Enkle rytmiske lege som forankres i kroppen   Her trænes kompetencerne MU, MS, MF.  **2.klasse:** Temaerne fra 1. klasse fortsætter og udbygges i dette skoleår, og der tilstræbes en rolig progression med hensyn til klassens fælles færdigheder.  Enkle sammenspil på rytme- og klanginstrumenter. I slutningen af skoleåret introduceres dur-tonaliteten, og arbejde med musikteoriens grundsten i form af leg med noder og rytmer påbegyndes.  I klassekoret arbejdes med at få eleverne til at synge rent. De fleste har evnen med sig fra naturen - nogle har et mere latent gehør og andre skal øve sig længe. Læreren synger for, og eleverne imiterer (synger efter).  Gennem arbejdet med korte pentatone sange og enkle rytmeøvelser er målet at vække børnenes gehør og rytmesans, men vigtigst af alt - at stimulere elevernes sangglæde og livskraft.  Her trænes kompetencerne MU, MS, MF.  **3.klasse:** Eleverne føres langsomt ind i durtonaliteten med grundtoneoplevelsen som udgangspunkt. Dette sker bl.a. ved hjælp af blokfløjten. Der vælges sange ud fra hovedfagets fortællestof - enstemmige og kanons.  Der begynder nu et arbejde med en og tostemmige sange. Børnene skal kunne synge enkle kanonsange evt. med overstemme i dur. Sangtimernes mål er løbende at udvikle elevernes evne til at lytte til hinanden og komme til et fælles udtryk.  På strygeinstrumentet, chrotta, arbejdes der på klassebasis med kropsholdning og den grundlæggende bueteknik (buestrøg), venstrehånds/finger-teknik samt klangdannelse. I slutningen af året præsenteres symfoniorkestrets instrumenter (udvalgte) for hele klassen og alle børn vælger i samråd med musiklæreren og klasselæreren deres kommende instrument.  Der trænes indenfor kompetencerne MU, MS og MF. | | Musisk udøvelse (MU)  Musikalsk skaben (MS)  Musikforståelse (MF) | Undervisningen giver eleven mulighed for at:   * Kende og synge med på et bredt udvalg af kanon, sange, viser og salmer, både nye og ældre. * Eleven har viden om tekstindhold og melodi i sange og salmer. * kunne synge med god klang, og efter anvisninger udtrykke nuancer i f.eks. dynamik og tempo. * kunne opmærksomt og engageret deltage i sanglege og bevægelseslege. * spille fløjte og evt. andre instrumenter i sammenspil med andre enstemmigt samt enkle 2-stemmige melodier samt i kanon og som ledsagelse til sang. * med klassen kunne recitere en lang række vers, rim og remser, samt underbygge disse med stemmebrug og fagter.   Undervisningen giver eleven mulighed for at:   * kunne udføre enkle improvisationer med stemme, krop eller fløjte. * kunne skabe enkle sange med stemme eller på fløjten (pentaton og blokfløjte). * få erfaring med sammenhænge mellem musik og bevægelsesudtryk. * kunne udtryksfuldt fremsige en recitation for klassen. * Øve på et blæseinstrument eller det første strygeinstrument   Undervisningen giver eleven mulighed for at:   * kunne lytte opmærksomt til musik, f.eks. ved optrædener af skolens andre elever. * møde og genkende klangen af forskellige instrumenter. |
| **4.klasse**: Arbejdet med 2-stemmigheden fortsætter.  Eleverne synger skalaer og treklange i dur og mol, samt på tonenavne. Arbejdet med tostemmigheden fortsætter, men lidt efter lidt introduceres trestemmighed.  Enkle sangøvelser og artikulationsøvelser kommer også på programmet.  På hhv. stryge- og blæseinstrumentet arbejdes videre med den grundlæggende teknik og fra januar skabes et klasseorkester. Her får eleverne deres første rigtige orkesteroplevelse. Der arbejdes på sammenspilsdisciplin og fællesskabsoplevelsen. Eleverne indføres i det første halvår i nodelære på klassebasis (bl.a. i relation til brøkregning.) Nodesystemet introduceres og gennemarbejdes. Eleverne skal stifte bekendtskab med g, c- og f- nøgle.  Der trænes indenfor kompetencerne MU, MS og MF.  **5.klasse:** I 5. klasse introduceres mol-tonaliteten. I løbet af året praktiseres stamtoneintervallerne (eks. terts, kvart, kvint osv). I 5. klasse arbejdes videre med orkesterdisciplin og den fælles klangdannelse. Der spilles enkelte klassiske stykker. Der er fortsat fokus på flerstemmigheden i blokfløjtespillets 2-3-stemmige satser og sange. Fløjteorkestret udvides evt. med bas, tenor – og altfløjter.   * + tiden er kommet til at nuancere det musikalske udtryk – stærkt/svagt, hurtigt/langsomt   + mere krævende kanons og flerstemmige sange   + på fløjten øves trestemmige stykker, evt. med introduktion af alt og tenorfløjte   + der øves nodelæsning   + eleverne vælger et nyt instrument eller vælger at blive med at spille på deres strygeinstrument.   Der trænes indenfor kompetencerne MU, MS og MF.  **6.klasse:** I 6. klasse arbejdes med at forfine blokfløjtespillet på klassebasis.  Eleverne får i klasseorkestret forståelse og kendskab til den musiske begrebsverden som "da capo" "allegro" m.v. Der arbejdes med tonearter.  **T**emaerne fra 5. klasse fortsætter, men nu med større forståelse for sammenspil, klang og fremførelse   * + To- og trestemmige folkeviser både på dansk og andre sprog fx. engelsk, tysk og latin.   + Udvikle en sikker følelse for oktav- og grundtone   + Basnoder indføres – evt. indføres også basfløjten   + Nodesystemets udvikling og de forskellige nøgler   Da drengenes stemmer på dette alderstrin begynder at gå i overgang, ændres klassens korklang. Eleverne skal lære at lytte sig ind i en ny musikalsk helhed. Det løbende arbejde med intonationen er i denne periode meget vigtig.  Her fokuseres også på enkel sangteknik - klang-, artikulations- og kadenceøvelser. Her påbegyndes arbejde med enkle hørelæreøvelser.  Der trænes indenfor kompetencerne MU, MS og MF. | | Musisk udøvelse (MU)  Musikalsk skaben (MS)  Musikforståelse (MF) | Undervisningen giver eleven mulighed for at:   * Kende og synge med på et bredt udvalg af flerstemmige sange, viser og salmer, både nye og ældre. * Eleven har viden om tekstindhold og melodi i sange og salmer. * kunne synge med god klang, og efter anvisninger udtrykke nuancer i f.eks. dynamik og tempo. * spille fløjte og evt. andre instrumenter i flerstemmigt sammenspil med andre og som ledsagelse til sang. * med klassen kunne recitere en lang række vers, rim og remser, samt underbygge disse med stemmebrug og fagter.   Undervisningen giver eleven mulighed for at:   * kunne udføre enkle improvisationer med stemme, krop eller fløjte. * kunne skabe flerstemmige sange med stemme eller på fløjten. * kunne udtryksfuldt fremsige en recitation for klassen. * spiller på flere forskellige instrumenter med forbillede i symfoniorkestrets besætning * kunne orientere sig i en 3-stemmig korsats. * kunne anvende solmisation * kunne bruge nodelæsning på et niveau, der muliggør musikalsk samarbejde   Undervisningen giver eleven mulighed for at:   * kunne lytte opmærksomt til musik, f.eks. ved optrædener af skolens andre elever. * kunne sætte sig ind i et nyt musikstykke af passende sværhedsgrad * møde med sin individuelle stemme – og bidrager til den fælles klang og harmoni. * i orkestret at arbejde med orkesterdisciplin og den fælles klangdannelse. |
| **7. - 8. -9. klasse:** Klasserne danner hver for sig og undertiden tilsammen et mellemskoleorkester. Her spilles klassiske værker samt folkemusik og filmmusik. Der arbejdes med intonation, klang, sammenspil og musikalsk fremførelse. Det tilstræbes, at eleven skal kunne spille skalaer til og med 3- 4 fortegn på sit eget instrument.   * + Enkle flerstemmige arrangementer med melodier der tager hensyn til drengenes skift i stemmeleje   + Satser fra renæssancen, negro-spirituals ol. der passer i forbindelse med de store opdagelser samt rytmiske sange fra populærkulturen.   + Klasserne indgår nu ud over klasseorkesteret i skolens symfoniorkester, hvor de ved forskellige optrædener spiller enkle klassiske satser og sange fra populærkulturen.   Fokus er på præcision og sammenspil, samt forståelse for tonearter og form og struktur i musikken.   * + Der arbejdes med klassiske kor- og orkesterværker af musikhistoriens store komponister og med forskellige genrer b.la. folkemusik, romantisk musik, tango og populærmusik f.eks. filmmusik.   Der kan evt. dannes kor på tværs af klasserne. Der arbejdes med, at eleverne finder deres plads i koret som stemmetype (sopran alt, tenor, bas).  Der arbejdes med indstuderingen og fremførelsen af et stykke musik i en musikalsk helhed. Arbejdet fortsættes med hørelære, herunder gehør og intervaltræning. Korundervisningen bygger videre på den stemmepleje og gehørs træning, som børnene får allerede i de små klasser. Der arbejdes med klang- og intonations øvelser, åndedrætsøvelser og endvidere med artikulation og rytme. Koret synger 3 og 4-stemmige danske sange samt et bredt udvalg af a Capella satser og rytmisk kor repertoire.  Der trænes indenfor kompetencerne MU, MS og MF. | | Musisk udøvelse (MU)  Musikalsk skaben (MS)  Musikforståelse (MF) | Undervisningen giver eleven mulighed for at:   * deltage i det flerstemmige korarbejde * Kunne deltage i et mere avanceret orkesterarbejde * få indblik i orkesteret og andre ensembletyper * kunne opnå færdigheder i bladspil (primavistaspil) * kunne opnå færdigheder i den grundlæggende hørelære   Undervisningen giver eleven mulighed for at:   * Have musikalske kundskaber til lave egne kompositioner og til at kunne improvisere * kunne indgå aktivt i et fællesskab omkring indstuderingen og fremførelsen af musik   Undervisningen giver eleven mulighed for at:   * Have et repertoire af forskellige kulturer og tidsepoker, inklusiv vores egen kultur * Have kendskab til forskellige musikformer * kunne opnå forståelse for musikkens udtryk og sprog. * Kunne lytte aktivt til musik og reflektere over sine indtryk og oplevelser |